Ainoaan käsittelyyn esitellään päiväjärjestyksen 2. asia. Puhemiesneuvosto ehdottaa, että eduskunta päättäisi keskeyttää valtiopäivät tämän täysistunnon päätyttyä sekä kokoontua jatkamaan työtään tiistaina 6.9.2016 kello 14.
Ainoaan käsittelyyn esitellään päiväjärjestyksen 4. asia. Käsittelyn pohjana on valtiovarainvaliokunnan mietintö VaVM 10/2016 vp. Keskustelu asiasta päättyi 22.6.2016 pidetyssä täysistunnossa. Keskustelussa on Pia Viitanen Merja Mäkisalo-Ropposen kannattamana ehdottanut, että eduskunta hyväksyy vastalauseen 1 mukaisen kannanoton. Ozan Yanar on Hanna Halmeenpään kannattamana ehdottanut, että eduskunta hyväksyy vastalauseen 2 mukaisen kannanoton. Kari Uotila on Li Anderssonin kannattamana ehdottanut, että eduskunta hyväksyy vastalauseen 3 mukaisen kannanoton. Joakim Strand on Anna-Maja Henrikssonin kannattamana ehdottanut, että eduskunta hyväksyy vastalauseen 4 mukaisen kannanoton. Peter Östman on Sari Tanuksen kannattamana ehdottanut, että eduskunta hyväksyy vastalauseen 5 mukaisen kannanoton. Pia Viitanen on Kari Uotilan kannattamana ehdottanut, että eduskunta hyväksyy vastalauseen 6 mukaisen kannanoton. Pia Viitanen on Merja Mäkisalo-Ropposen kannattamana ehdottanut, että eduskunta hyväksyy vastalauseen 7 mukaisen kannanoton. Pia Viitanen on Ozan Yanarin kannattamana ehdottanut, että eduskunta hyväksyy vastalauseen 8 mukaisen kannanoton.
Ensin äänestetään Pia Viitasen (vastalause 1) ehdotuksesta mietintöä vastaan, sitten Ozan Yanarin (vastalause 2) ehdotuksesta mietintöä vastaan, sitten Kari Uotilan (vastalause 3) ehdotuksesta mietintöä vastaan, sitten Joakim Strandin (vastalause 4) ehdotuksesta mietintöä vastaan, sitten Peter Östmanin (vastalause 5) ehdotuksesta mietintöä vastaan, sitten Pia Viitasen (vastalause 6) ehdotuksesta mietintöä vastaan, sitten Pia Viitasen (vastalause 7) ehdotuksesta mietintöä vastaan ja lopuksi Pia Viitasen (vastalause 8) ehdotuksesta mietintöä vastaan.
Nyt seuraa toisen varapuhemiehen vaali, joka toimitetaan noudattamalla Suomen perustuslain 34 §:n 2 momentin ja eduskunnan vaalisäännön 5 ja 6 §:n säännöksiä. Vaali toimitetaan siis umpilipuin. Edustajat tuovat äänestyslippunsa uurnaan nimenhuudon mukaan, joka toimitetaan aakkosjärjestyksessä. Pyydän huomauttaa, että ehdokkaan nimi on yksilöitävä riittävällä tarkkuudella tarvittaessa myös etunimeä käyttäen. Nu följer val av andre vice talman, vilket förrättas enligt 34 § 2 momentet i Finlands grundlag och 5 och 6 § i valstadgan för riksdagen. Valet förrättas således med slutna röstsedlar. Riksdagsledamöterna ska enligt namnupprop i alfabetisk ordning lägga röstsedeln i urnan. Jag vill påminna om att kandidatens namn ska anges tillräckligt tydligt. Vid behov kan också förnamnet anges. Avustajiksi äänestyslippujen tarkastamiseen ja äänten laskemiseen vaalissa pyydän seuraavat edustajat: Olavi Ala-Nissilä, Ritva Elomaa, Kalle Jokinen ja Lauri Ihalainen. Jag ber följande riksdagsledamöter granska röstsedlarna och räkna rösterna vid valet: Olavi Ala-Nissilä, Ritva Elomaa, Kalle Jokinen och Lauri Ihalainen. Totean, että annettuja ääniä ei julkilueta. Jag ber er notera att namnen på röstsedlarna inte läses upp.
Äänestyksen tulos luetaan. Omröstningsresultatet avkunnas.
Kun edustaja Arto Satonen on saanut vaalissa enemmän kuin puolet annetuista hyväksytyistä äänistä, on hänet valittu eduskunnan toiseksi varapuhemieheksi vuoden 2016 valtiopäivien jäljellä olevaksi ajaksi. Eftersom ledamot Arto Satonen vid valet erhållit mer än hälften av de avgivna godkända rösterna, har han valts till andre vice talman för den återstående tiden av riksmötet 2016.
Pyydän toista varapuhemiestä antamaan eduskunnalle työjärjestyksen 4 §:ssä säädetyn juhlallisen vakuutuksen. Jag ber den andre vice talmannen att inför riksdagen avge sin högtidliga försäkran i enlighet med 4 § i arbetsordningen.
Minä Arto Olavi Satonen vakuutan, että minä puhemiehenä voimieni mukaan puolustan Suomen kansan ja eduskunnan oikeutta valtiosäännön mukaan. Jag Arto Olavi Satonen försäkrar att jag som talman efter all min förmåga skall försvara finska folkets och riksdagens rättigheter enligt konstitutionen.
Hyvät edustajat! Maaria Leinosen sanoin: "Tämän maiseman syliin synnyin / metsän kämmenelle / Opin hengittämään sen tahtiin / Syvään. Kiireettä. / Opin sen askeleet. Laulut. / Sen osaksi juurruin. / Opin näkemään metsän puilta, / puut metsältä. / Kuulemaan perhosen lennon, / näkemään tuulen liitelyn / niityn yllä. / Nyt / missä tahansa / mutta kotona tässä maisemassa." Tack för detta år, och jag önskar er en trevlig sommar.